text: Note.
  I følge Den Danske Salmebog Online har teksten følgende historie: Tobias Clausnitzer 1663, anonym dansk oversættelse 1740, N.F.S. Grundtvig 1837, B.S. Ingemann 1854 og anonym bearbejdelse 1947.&lt;br&gt;Melodien er af Johann Rudolph Ahle 1664&lt;br&gt;&lt;br&gt;
  Disse salmer bruger den samme melodi: 
  Teksten.
  &lt;poem&gt;
  Herre Jesus, vi er her
  i dit hus dit ord at høre;
  vær du selv i Ånden nær,
  dan vort hjerte og vort øre,
  at vi må i sjæl og sinde
  lukke dig og Himlen inde!
  Vor forstand i mørkets bånd
  kan jo ikke sandhed kende,
  uden din den gode Ånd
  vil sit lys i os optænde;
  godt at tænke, tale, gøre,
  dertil må din Ånd os føre.
  O du herlighedens glans,
  lys af lys, Guds hjertes tale,
  træng dig gennem sind og sans,
  væk os af al tungheds dvale!
  Bøn og sang lad liflig klinge,
  ordet frugt mangfoldig bringe!